Valgundes lidlauks
Valgundes lidlauks ir privāts nesertificēts lidlauks Jelgavas novada Valgundes pagastā. Izvietojies Žibukaktā pie Meža Ratnieku mājām austrumos no autoceļa P99. Lidlaukā ir trīs zāles seguma skrejceļi A burta konfigurācijā: 660 m garš un 35 m plats skrejceļš kursā 07/25, 700 m garš un 45 m plats — kursā 09/27 un 580 m garš un 45 m plats — kursā 18/36. Lidlauks piemērots ultravieglajiem gaisa kuģiem. Lidlauks izbūvēts 2009. gadā ar mērķi attīstīt ultravieglo lidaparātu tūrismu.